CELEX: 32008D0474
Language: bg
Date: 2008-06-16 00:00:00
Title: Решение на Съвета от 16 юни 2008 година относно подписването и сключването на Временното споразумение относно търговията и свързаните с търговията въпроси между Европейската общност, от една страна, и Босна и Херцеговина, от друга страна

30.6.2008       BG            Официален вестник на Европейския съюз                  L 169/11
                                               II
                  (Актове, приети по силата на Договорите за ЕО/Евратом,
                            чието публикуване не е задължително)
                                        РЕШЕНИЯ
                                           СЪВЕТ
                                     Решение на Съвета
                                    от 16 юни 2008 година
относно подписването и сключването на Временното споразумение относно търговията
   и свързаните с търговията въпроси между Европейската общност, от една страна, и
                            Босна и Херцеговина, от друга страна
                                         (2008/474/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133
във връзка с член 300, параграф 2, първа алинея и член 300, параграф 3, първо изречение от
него,
като взе предвид предложението на Комисията,
като има предвид, че:
(1)       До влизането в сила на Споразумението за стабилизиране и асоцииране между
          Европейските общности и техните държави-членки, от една страна, и Босна и
          Херцеговина, от друга страна, подписано в Люксембург на 16 юни 2008 г., е
 ---pagebreak--- L 169/12        BG            Официален вестник на Европейския съюз                 30.6.2008
         необходимо да се одобри Временното споразумение относно търговията и
         свързаните с търговията въпроси между Европейската общност, от една страна, и
         Босна и Херцеговина, от друга страна (наричано по-долу „Споразумението“).
(2)      Търговските разпоредби, съдържащи се в споразумението, имат изключителен
         характер, свързан с политиката, прилагана в рамките на процеса на стабилизиране и
         асоцииране, и не представляват никакъв прецедент за Европейския съюз в
         търговската политика на Общността по отношение на трети държави, различни от
         тези в Западните Балкани.
(3)      Следователно споразумението следва да бъде подписано и одобрено,
РЕШИ:
                                             Член 1
Одобрява от името на Общността временното споразумение относно търговията и
свързаните с търговията въпроси между Европейската общност, от една страна, и Босна и
Херцеговина, от друга страна, приложенията и протоколите, приложени към него, както и
съвместната декларация и декларацията на Общността, приложени към Заключителния акт.
Текстовете, посочени в първи параграф, са приложени към настоящото решение.
 ---pagebreak--- 30.6.2008     BG            Официален вестник на Европейския съюз                L 169/13
                                           Член 2
Председателят на Съвета е оправомощен да посочи лицето(та), упълномощено(и), от името
на Общността, да подпише(ат) споразумението и да депозира(ат) инструмента за одобрение,
предвиден в член 58 от споразумението.
Съставено в Люксембург на 16 юни 2008 година.
                                        За Съвета
                                        Председател
                                        D. RUPEL